ISIGIDIMI SAMAXOSA, JUNE 1, 1887.

43

gula elikulu elalipete ulaulo ngeloxesha. Intloko elulau Iweni yayi ngu Lord Melbourne, ixego elinobulali, laye lingazalanga, elati ku Kumkanikazi, lanje ngoyise. Kwaba kukulu entetweni yabantu ukuti—Azi betu uyakutini na ukuzipata kobubume angabuqelileyo, aqubulesekileyo no kungena kubo? Kute ke kodwa ngenxa yesimo sake esi- nesitozela, sinobulali, sizolile, kunye nokumvela kwake usizi u anti wake u Queen Adelaide, yati lonto yonke, yaziruta zonke intliziyo, zade zati nengxeki ezinjani, azabi naku- mbi, ngapandle kokumzukisa.

Oku kupakanyiswa kulibaqo kunje, kwisimo esikulu ka- ngaka sasifanele ukuxaka nabangapambili kuye ngokuzalwa, kodwa ukumkanikazi waye sel’esifundile isimo sokuzeyisa, nakuba naye lendawo akuyo namhla yamshukumisa kunene, okunye waye nesitukutezi sokuxalela izihlobo zake ukuba engayi kuzilibala ngenxa yalondawo. Kute kwasemveni kokumiselwa kwake ebukosikazini, pakati kwalo ngxobo- tshane yenteto eb’ingalonto, wahlala ecinga noko ngela qabane lake, intombi ka Hillman, wayitumela incwadi yamaculo yokuvuma, nezinye ke izinto zesikumbuzo, nezwi ke lobubele elalisiti akasoze ayilibale. Yayisisenzo sobubele kanye eso, saye sisingele pakati indawo yentutuzelo kulo ntliziyo ilusizi inezizungu, yaba ke ngoko iteta okuninzi mayelana ne Nkosazana leyo idumileyo.

Okwanamhla sibalise ngembali yobuntwana nobunto- mbazana buka Vitoliya. Sipaula kulembali ukuba ako- ndliwanga ngabunewu-newu baluto. Waye sondliwa ngu nina onengqondo, emqoqoshelela esimeni sotando nobubele; Bokuzipata ngokuzoyisa, nokuzindila, njengomntaua wo mlondekaya kanye.

UKUCOLACOLA.

Ukubuyiswa kwezixobo.—Kuvakala ukuba lamipu yayibolekwe ama Baca nama Xesibe ngu Rulumente ib’iyi mikoko ukuyigodusa, kususela kolwe 14 ku April. Isibonakalo samaqela sinje, inxenye, ayekwel’ emahashen’ inxenye ihamba ngenyawo, ingamaqela anga 50 njalo-njalo, ehamba evuma umhobe lonto isuke ikumbuze ezamini zodushe lwezo mpi nama Mpondo.

Lumkani masoka.—Ati amapepa ite ndodana itile yaya kwintombi eb’iteta nayo, iye kupulapula ingonyana ezimnandi kunene. Kute kuse njalo, wagaleleka uyise wenkazana, wayikaba lendodana yaya yawa, eteta izwi eliti—“ Ndiyazi mna ukuba ezingonyana zezokuruta umxe- lo womntwan’am.”

Iwedinikeki enexabiso.—Kuvakala ukuba nje ngokuba intombi ye Ruluneli u Miss Robinson yendile nje i wedding-cake yodwa ipunyelwe zi £140.

Ukufa okusiqupe komxomi.—Liti ipepa lase Rini—Ite indoda eb’ingumxomi wabanye iminyaka emininzi yahliwa sisifo ngebaqo yafa. Igama layo ngu Von Witt. Apo ibihlala kona kuse Kimberley, De Beer’s Road, inendlu ekudliwa kuyo.

Oxonyiweyo.—Kuko umfo oxonyiweyo e Malmesbury, ogama lingu David Manuel. Lomntu waye bulele intombazana engu Martha Titus ngo April 1880.

Ukuzibulala kwe nkunzi ye nkomo.—Kutiwa kuko inkunzi ye nkomo ezibulele ngokwayo ngase Malindi, ngo- kusuke ingene emanzini anzulu, isuke iyifake intloko kuwo, ide isuke iqauke. Kutiwa lento iyinyaniso. Lenkunzi sel’indala kakulu. Kutshiwo lipepa lase Monti eliyi *E. L. Despatch.*

Odliwe ikulu leponti.—Kutiwa kuko indoda edliwe i £100 ngokutengisa amanz’ ashushu ngapandle kwe Lisence. Lomntu kutiwa akaqali, ubeke abanjwe ngapambili, atetiswe angayeki noko. Namhla ude wasilelwa isidudu semfe. [Tshotsho! ubeba koba njanina ? Ed. *Sigidimi.]*

Abaqiwule ucingo.—Kuvukala ukuba kuko amasela aqiwule ucingo kwi fama ka Mr. Wright wangase Rini, aze eba inkomo ezilishumi emka nazo.

Ipalamente.—Ipalamente ihlangene nge 27 ku May.

Akukabiko nto zibalulekileyo zenziweyo. Kodwa kuyoyikeka ukuba ingxoxo ziyakuba shushu.

Imisebenzi yotywala.—Ati amapepa kuko umfazi oze- yeliseleyo eminxunyeni yase Dayimani enxilile, wafunyanwa sel’engumqulwana ezantsi kwakusa. Lonto yenzeke e Du Toits Pan kuyo lenyanga ifileyo ingu May.

Injakazi ne doll.—Liti ipepa lase Monti kuko injakazi eb’izole yaze yalahlelwa ezonjana. Kute kwakuba njalo yabona intombazana idlalisa nge *doll,* yasel’itsala ukuya kuyo, yafike yamane ikwina, ilila, yade yayinikwa le *doll* yayisa esikundleni ebesinenjana zayo. Kodwa bekubonakala ukuba yanele, ngentsuku ezitile. Kute kwakuba ntsuku yatyalusela ukunganeli, yaman’ukukwina, ibaleka ifuna zinto, ize kanti noko ayikuxola akutatyatwa lo *doll.*

Iyeza elisimanga le ngqakaqa.—Liti ipepa lase Kokstad, paya ngase Mzimkulu, kuti ukunyangwa kwaba- ntu abahliwe yi ngqakaqa, kukiwe izitshitshi zeminyani yamazimba, ize kutiwe makakamise ke umntu ofayo, aze ke akuhlwe kunene lomaqakuva, ade ope, kusingiswe nase ncarancareni paya kukuhlwa, kukolwe ke ukuba opile nje ngoyena ulungileyo. Kutiwa abantu abafileyo ba 11 kumakulu amabini anamashumi mahlanu (250). lyeza elo libangela intlungu enkulu kunene, kwanokukupa igazi. Liti ke elo pepa, into engumangaliso yile yokuba kungabi yeyona ininzi into ebulawa liyeza elo kunokufa sisifo ngo- kwaso. Enye ke into liti kwalona, ngati elinani lifileyo kwanelisindileyo, yinto ebiyakwenzeka kade leyo, nokuba bekuqatshulwe ngoku kwase Mlungwini, baze banyangwa kakuhle ligqira bakuba behliwe yi ngqakaqa.

Isiqololwane Sendodana.—Ati ama pepa, ko Samson balamaxesha kuseko u Willie Carr wase Blyth, umfo woxolo ongaze afane adlele mntu ndlala engabalekelwanga, noko anamandla angaka nje, engadanga acatshukiswe ngumntu. Kutiwa kute ngomnye umhla ngokuhlwa ese hotele kunye nento eninzi yamanye amadodana, wamane egweleqwa yenye indodana, imane imdla bukwabasa ngokumqola, waba sicululwane sokuhlekwa, wake wanyamezela noko seku njalo. Kute kwakuba kudala kunjalo we kwapu, watabata lentsimbi kutiwa *kitchen poker,* suke wayiti jike- jike ngokulula njengokungati utandela ucingo emqaleni walandoda eteta izwi eliti—'‘..Make ndikubeke kobobume, ude uke udambe, kuba akuko bani unako ukukukulula lontsimbi ngapandle kwam.”

Isiqarala sentsini.—Suke kwe qara intsini kulendlu, bakubona umntu ehamba nesidanga sentsimbi kaloku, esel’ ekohliwe yinto yokwenza. Uvakele sel’ezibika ngelicela itaru ku Willie, ate naye ukulukulula olo xaxazo, wange ukulula umsontwana wocingo olutambileyo waba uyakululeka umquli lowo.

Omiwe yi orange wade wafa—Liti ipepa lase Tinara, kuko umfo ote esidla i orange engowase Monti, suke kinxi enye imvaba emqaleni, puhlu amehlo umntu, wabonakala selesiti qiti pantsi eyalula amehlo, kanti kuyapela njalo.

Amasela abelungu—Ipepa lase Kokstad libalisa nga- masela amabini angamagcisa kulomsebenzi. Kutiwa afika e Cedarville Drift esitoreni sika Mr. Uys, ehamba ngenyawo, Afika acela indawo yokulala ayipiwa kindlwana ebunxam, nakuba u Mr. Uys wayewaranela ukungati ngababantu bake beba amahase elugqatsweni olutile. Ute ke ngeso sirano wanika umteto oqinileyo ezicakeni zake wokuba maze zibagcine kunene, igcinwe nempahla yomzi. Kute ngokuhlwa omnye wezicaka, waya kulubopelela ngapandle ucango Iwalandlu alele kuyo amasela, kodwa kwasa elugqobozile epume emka.

Ukunakanwa kwawo.—Kulandiwe sesinye sezicaka, siwabonile esingisa ngase ndulini esemva komzi, abonakala sel’ekwele emahasheni amabini awabileyo. Kute xaka kwa oko ukusukela, kudwalazelene kwadwalazelana, lade lafunyanwa elinye. Kute xa u Mr. Uya asemke neqela elisukela leya inkewu, suke pululu naleya ib’ibanjiwe, emka omabini kwapela.